《寄寿牟提刑献之巘》
元代·方回

七十閒人两地仙，恰如同见会昌年。
诗名我愧刘宾客，心事君真白乐天。
致仕元无官爵累，藏书各有子孙传。
磻溪淇澳可齐寿，入相封侯恐未然。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。